শ্যুটিং যে একটা খেলার নাম, দুই বছর আগেও তা জানতেন না শাকিল! বাবা সাদেক আলী সেনাবাহিনীর সাবেক কর্মকর্তা। বাবার পথ ধরে শাকিলও চাকরি নেন সেনাবাহিনীতে। শাকিলকে বেছে নিতে বলা হয় পছন্দের খেলা। অন্যসব প্রচলিত খেলা রেখে শাকিল বেছে নেন অস্ত্র আর গোলাবারুদের ‘অচেনা’ শ্যুটিং। তবে রাইফেল নয়, হাতে তুলে নেন পিস্তল। জাতীয় প্রতিযোগিতায় ফ্রি পিস্তলে একটি মাত্র ব্রোঞ্জ জেতা শাকিল নিজেকে চেনান দুই বছর আগে দিল্লিতে। সেবার এশিয়ান এয়ারগান চ্যাম্পিয়নশিপে সিনিয়রদের ব্যর্থতার মিছিলে একমাত্র ব্রোঞ্জটি জিতেছিলেন তিনিই।